Ico Voljevica
Ismet Ico Voljevica (18. juli 1922 – 30. oktobar 2008) bio je bosanskohercegovački i jugoslavenski slikar i karikaturista. Gimnazijsko obrazovanje je stekao u Sarajevu, a nakon toga je u Zagrebu studirao arhitekturu. Poznat je po karikaturnom liku Grgi Protokolu osmišljenom 1950. godine za zagrebački satirički list Kerempuh. Nakon gašenja Kerempuha, od 1955. Grgu objavljuje u Narodnom listu, a potom od 1962. u Večernjem listu u kojem je svakodnevno izlazio sve do kraja 2000. godine. Monografiju sa 280 karikatura Ismeta Ice Voljevice 2018. godine objavio je izdavač "Školska knjiga" Zagreb. Ismet Voljevica umro je u Zagrebu u 87. godini života, nakon duge i teške bolesti.